open-index/open-wikipedia-markdown huggingface dataset:
Porsche 114

**Porsche 114** var en designstudie til en sportsbil fra den tyske bilprodusenten Porsche i 1938. Bilen var en todørs coupé i aluminium, og utstyrt med en vannkjølt V10-motor med et sylindervolum på 1&nbsp;493 cm³.

## Historie
Etter å ha designet Volkswagen Boble for tyske myndigheter ønsket Ferdinand Porsche å bygge en sportsbilutgave for Volkswagen. Internt var prosjektet kjent under navnet Porsche Type 64, og bilen skulle utstyres med et strømlinjeformet karosseri i aluminium og en 1,5 liters V10-motor basert på Volkswagens opprinnelige 1,0-liters motor. Toppfarten skulle være minst 160 kilometer i timen, og meningen var at bilen hovedsakelig skulle bygges på Volkswagen-deler, men på grunn av en bestemmelse i tysk lovgivning var det ikke tillatt å selge statsproduserte deler til private selskaper.

## Utvikling
I 1938 hadde Porsche gitt opp å få til en avtale med Volkswagen om levering av deler til Type 64. Ferdinand og sønnen Ferry Porsche bestemte seg for å redesigne bilen fra grunnen av, med tanke på egen produksjon. Dette ville dermed ha blitt den første bilen produsert av Porsche selv. Modellen ble kjent under navnet *Type 114* eller *F-Wagen*, og var ganske annerledes fra Type 64. Bilen kom aldri så langt som til prototype-stadiet, men alle tegninger ble ferdige, og inkluderte blant annet en nyutviklet vannkjølt V10-motor som skulle midtmonteres, i motsetning til Volkswagens hekkmonterte motor. Bilen skulle få trommelbremser på alle fire hjul, og karosseriet, som minnes om en lavere, strukket og strømlinjeformet Volkswagen, skulle fremstilles i aluminium.

Porsche hadde et stort ønske om å starte produksjon av bilen, men på grunn av interne spenninger og dårlig økonomi ble prosjektet droppet. Ved å selge deler av designet til Volkswagen klarte Porsche å redde deler av investeringene.

## Ettervirkninger
Etter 2. verdenskrig begynte Ferry Porsche å produsere sportsbiler basert på Volkswagen Boble, og etterhvert startet han også produksjonen av Porsche 356, som var svært lik Type 64. Aerodynamikk-studier fra 114-utviklingen førte også til en serie karosserier for racingbruk, som Type 60K10, som var en svært modifisert Volkswagen Boble. Selv om Type 114 ikke ble stort mer enn en designstudie hadde den dermed stor innvirkning på Porsche og deres suksess i årene som fulgte.
Porsche 695

**Porsche 695**, også kjent som *T7 Prototype*, er en konseptbil fra den tyske bilprodusenten Porsche. Prototypen ble bygget i 1961, og førte senere til utviklingen av Porsche 911. Fronten er svært lik 911, mens hekken er annerledes. 695 var en videreutvikling av Porsche 356 av Ferry Porsche, og har rundt 100 mm lenger akselavstand enn 356.

## Referanser
Marokkos herrelandslag i fotball

**Marokkos herrelandslag i fotball** representerer Marokko på herresiden i fotball. Laget er det eneste afrikanske landslag som har vunnet en gruppe i et verdensmesterskap i fotball, noe de gjorde i 1986, da de kom foran ,  og .

Deres kallenavn er Atlasløvene, selv om det ikke finnes løver i Marokko i dag. Atlasfjellene eksisterer dog fremdeles.

## Meritter
Marokko har vært med i:
*VM i fotball: 1970, 1986, 1994, 1998, 2018, 2022
*OL (fra 1992 et mesterskap for spillere yngre enn 23 år): 1964, 1972, 1984, 1992, 2000, 2004, 2012

De har vunnet Afrikamesterskapet to ganger, i 1976 og 2026. I 2004 tapte de finalen i samme turnering.

## Nåværende tropp
Oppdatert 1. desember 2022.
Marokkos tropp til VM i fotball 2022 i Qatar fra 20. november 2022 til 18. desember 2022.

### Andre spillere
Spillere som har vært med i landslagstroppen de siste 12 månedene.

## Referanser


## Eksterne lenker
* FIFA.com – Marokkos profil
Porsche 901

**Porsche 901** var navnet som opprinnelig var tiltenkt Porsche 911.

I tidligere modeller, som 356, hadde Porsche benyttet seg av deler fra Volkswagen, og benytter derfor også Volkswagens delenumre, som tidlig på 1960-tallet lå på 800-serien.

Da Porsche skulle lansere en ny modell som hadde lite til felles med Volkswagen ønsket Porsche å starte på en ny nummerserie. Da bilen ble presentert på den internasjonale bilutstillingen i Frankfurt am Main i september 1963 hadde den fått navnet *901*. Den franske bilprodusenten Peugeot hadde allerede lansert en rekke bilmodeller med dette nummeroppsettet, og hadde rettighetene til modellnavn med tre siffer og tallet 0 i midten, og dermed ble Porsche tvunget til å endre navnet.

Dermed endret Porsche det midterste sifferet til 1 før bilene ble solgt, og kalte den nye modellen Porsche 911.

Også andre Porsche-modeller ble berørt av endringen, for det meste modeller ment for racing, men som også ble solgt i gateversjoner. Her beholdt Porsche 90x-betegnelsen som intern modellkode, men gav bilene navn utad. Blant disse var 904, som ble solgt under navnet *Carrera GTS*, og Porsche 906, som ble solgt under navnet *Carrera 6*.

Senere Porsche-modeller med liknende navnevalg var rene racingmodeller, og konkurrerte dermed ikke med Peugeots modellprogram:
* Porsche 907
* Porsche 908
* Porsche 909

Nesten tretti år senere konkurrerte en bil ved navn *905* i 24-timersløpet på Le Mans, men ikke av Porsche: Peugeot 905 tok to seire i løpet, i 1992 og 1993. I 2007 konkurrerte Peugeot med Peugeot 908 Diesel.

I tillegg blir nummeret 901 brukt blant Porsche-entusiaster for å identifisere en femtrinns girkasse benyttet i tidlige 911-modeller, samt enkelte 914, til tross for at det faktiske delenummeret er 911.301.101.0P.

## Eksterne lenker
* Tidlig Porsche 901-brosjyre
* Bilder av Porsche 901
Porsche 989

**Porsche 989** var en firedørs, sportslig konseptbil i sedanform fra den tyske bilprodusenten Porsche, som ble bygget i 1988. Modellen ble aldri satt i produksjon.

## Historie
Økt salg av Porsche 928 på midten av 1980-tallet overbeviste Porsches ledelse om at en ny, større modell måtte legges til i modellprogrammet, og at det måtte være en firedørs sedan som var et mer praktisk alternativ til 928 uten å være mindre sportslig. Porsches ingeniør Dr. Ulrich Bez fikk ansvaret for prosjektet, som skulle bli en luksuriøs og komfortabel bilmodell med en sportslig natur, ikke ulikt hva som ble tilbudt av store sedaner fra Mercedes-Benz og BMW.

Bez utviklet en ny plattform med frontmontert motor og bakhjulstrekk, utstyrt med en ny 80-graders, vannkjølt V8-motor med en effekt på omkring 300 hestekrefter. Det hersker noe tvil rundt motorens sylindervolum, men det antas at det ligger mellom 3,6 og 4,2 liter.

Prototypen som ble fremstilt fra Bez' tegninger ble designet av Harm Lagaay, og var et utseende som inspirerte senere modeller fra Porsche, og heller ikke var ulikt Porsche 911 til tross for forskjellen i motorens plassering. Frontlyktene er blant de designtrekkene som tydeligst er brukt på senere modeller, nemlig 911 993, mens hovedformen og designet på baklyktene ble brukt på 996 911.

Etter at Ulrich Bez forlot Porsche i september 1991 sto prosjektet stille. Dårligere salg av 928 fikk Porsches ledelse til å revurdere prosjektet, og dårlige overskudd fra 1989 til 1991 gjorde at modellen ville være langt mer risikabel å sette i produksjon enn hva man trodde under utviklingen. I januar 1992 ble prosjektet stoppet, og til tross for at Porsches ledelse hevdet at den eneste prototypen ble ødelagt har de senere innrømmet at den fortsatt befinner seg på lager.

Porsche Panamera, som ble lansert i 2009, kan anses som 989-prosjektets etterfølger.

## Litteratur
*Ludvigsen, Karl (2003). *Porsche – Excellence was expected* (second edition). Bentley Publishers. ISBN 0-8376-0235-1
*Kable, Greg and Bob Gritzinger (2005). *Panamera Flagship Gets Go-Ahead*. Autoweek, 6. august 2005.

## Eksterne lenker
* Bilde av Porsche 989
Herbjørn

**Herbjørn** er et mannsnavn med opprinnelse i det norrøne navnet *Herbjǫrn*, som er dannet av det urnordiske ordet *harjaR*, «kriger», og det norrøne ordet *bjǫrn*, «bjørn».

## Utbredelse
Herbjørn er et sjeldent navn. Det er svært lite brukt utenfor Norge.

Tabellen nedenfor gir en detaljert oversikt over populariteten til fornavnet Herbjørn i noen av de landene hvor statistikk er tilgjengelig.

## Kjente personer med navnet
Personene i listen er ordnet kronologisk etter fødselsår.
* Herbjørn Gausta (1854–1924), norsk-amerikansk kunstner
* Herbjørn Sørebø (1933–2003), norsk journalist og forfatter
* Herbjørn Skogstad (f 1946), norsk avistegner
* Herbjørn Hansson (f 1948), norsk skipsreder
* Herbjørn Haug, norsk rallykjører

## Referanser


## Eksterne lenker
*
Purim

**Purim** (bibelsk hebraisk og  jiddisch**** , **) feires på den 14. dagen i måneden adār, som vanligvis faller rundt mars. Den 14. Adar er dagen som Haman hadde valgt for å utrydde jødene. Når det er skuddår, og en har to Adarmåneder, feires Purim i den andre måneden, slik at den alltid faller en måned før Pesach.

Ordet *Purim* betyr «lodder» (men også «skjebne» og «lykke»), og henviser til loddtrekningen som Haman brukte for å bestemme datoen for utryddelsen.

Dagen før Purim er en fastedag som kalles *Ta'anit Ester*, Esters faste, som er til minne for de tre dagene Ester fastet før hun gikk inn til kongen.

Purim-feiringen er fremfor alt en festdag for barn i den jødiske tradisjonen. Barna kler seg ut i karnevalsdrakter, som oftest for å forestille helter og skurker fra bibelens historie om hvordan Ester reddet sitt jødiske folk fra den kongelige rådgiveren Hamans planer om å utrydde jødene. På Purim er alle forpliktet til å høre lesing av Esters bok. Det er en tradisjon å trampe med beina, rope, svinge med skraller eller lage annet bråk hver gang navnet Haman nevnes. Dette er for å «viske ut» Hamans navn.

Man er også forpliktet til å spise, drikke og å være glad. Ifølge Talmud, og senere tolkninger av tradisjonen, skal man drikke til man ikke vet forskjellen mellom «forbannet være Haman» og «lovpriset være Mordechai». Det finnes flere fortolkninger av hvor full en skal bli.

I tillegg er det vanlig å sende ut gaver med mat og drikke, og å gi gaver til gode formål. Blant askenasiske jøder er det vanlig å spise hamentaschen (Hamans lommer). Dette er trekantede små kaker fylt med syltetøy. Disse skal visstnok representere Hamans trekantede hatt.

Det er vanlig å holde en karnevallignende feiring på Purim, der en har skuespill, parodier på historien osv.

Purim er ellers en helt vanlig dag der arbeid er tillatt (med mindre den faller på shabbat).

## Referanser
Åsvang skole

:*Må ikke forveksles med [[Åsvang skule]] i Vang i Oppland.*

**Åsvang skole** (barneskole) ligger på Strinda i Trondheim kommune. Skolen ble bygget i 1881. Gammelbygget ble påbygd i 1911. Skolen har gjennomgått flere ombygginger. I 2003 stod et helt nytt skoleanlegg ferdig. Byggene fra 1927, 1957 og 1962 ble revet, mens bygget fra 1974 ble renovert og bygget sammen med siste bygg. Der gymnastikkbygget fra 1963 stod, er det bygget en barnehage.

## Referanser


## Kilder
* *[[Strinda den gang da]],* årbok for Strinda historielag 2004 (som har flere artikler om Åsvang skole).

## Eksterne lenker
* Strinda historielag
* Åsvang skole
Matando Güeros

***Matando Güeros*** er det første albumet til bandet Brujeria. Tekstene handler for det meste om å drepe «amerikanere» (stort sett hvite) og å krysse grensa. «Güero» er et meksikansk-spansk slanguttrykk for en lyshudet eller blond person, ofte brukt i nedsettende betydning. Coverbildet viser et avhugget hode som holdes av en person utenfor bildet (bare armen vises). Albumet ble forbudt mange steder på grunn av coveret og innholdet.

Spor 16 til 19 er tatt fra singelen *[[Machetazos]]*. «Matando Güeros» er en av sangene på soundtracket til kultfilmen Gummo fra 1997.

## Sporliste
#«Pura de Venta» – 0:42 
#«Leyes Narcos» – 1:10
#«Sacrificio» – 1:16
#«Santa Lucía» – 0:43
#«Matando Güeros» – 2:25 
#«Seis Seis Seis» – 1:19 
#«Cruza la Frontera» – 1:44 
#«Grenudos Locos» – 1:28 
#«Chingo de Mecos» – 1:16
#«Narcos Satánicos» – 1:50 
#«Desperado» – 2:42
#«Culeros» – 0:52 
#«Misas Negras (Sacrificio III)» – 1:21
#«Chinga Tu Madre» – 3:11 
#«Verga del Brujo / Están Chingados» – 3:43
#«Molestando Niños Muertos» – 2:57 
#«Machetazos (Sacrificio II)» – 1:27 
#«Castigo del Brujo» – 1:44
#«Cristo de la Roca» – 1:13 

## Eksterne lenker
*
Schutzwallmedaljen

**Schutzwallmedaljen** (*Deutsches Schutzwall-Ehrenzeichen*)  er en medalje som ble tildelt personell som var med å designet, bygget og tjenestegjorde ved de tyske stasjonære forsvarslinjene for det tredje rike.

## Historie
### Første runde
Medaljen ble innstiftet 2. august 1939 av Adolf Hitler for å hedre de personer som utformet og bygde Vestvollen langs Tysklands vestre grense (bunkere, kanoner m.m), samt de soldater som tjenestegjorde ved denne forsvarslinjen før mai 1940. Arbeidsoppgavene til mottakerne symboliseres på medaljen med et sverd som er krysset av en spade. Medaljen ble i denne perioden laget i buntmetall.

Det var Organisation Todt som sto bak byggingen av Tysklands forsvarslinjer. Medaljen ble først utdelt til lederen av organisasjonen, Fritz Todt, 23. november 1939 av Hitler personlig. Samme dag ble medaljen også gitt til generaloberst Erwin von Witzleben, general Karl Kitzinger, generalløytnant Alfred Jacob, leder for Riksarbeidstjenesten Konstantin Hierl, og Reichsleiter i NSDAP, Robert Ley. Dagen etter ble de første medaljene utdelt til arbeiderne, og det var Todt selv som delte de ut. Medaljen ble sist utdelt i første runde 31. januar 1941, og da var totalt 622&nbsp;064 blitt utdelt til da.

### Andre runde
Ettersom andre verdenskrig utviklet seg slik at Tysklands grenser nok en gang ble truet i 1944, ble en stor styrke med mannskaper (soldater og arbeidere) mobilisert for å lage «Atlanterhavsvollen» i Frankrike. Det ble derfor satt igang en produksjonsrunde nummer to av medaljer til de som deltok i dette arbeidet. Disse ble laget i sink grunnet metallmangel. 

## Design
### Medalje
Medaljen er ovalt utformet med tilhørende oransje og hvitt medaljebånd. På advers vises det tredje rikes riksvåpen. Under ørnen ses en spade som krysses av et sverd. Disse er plassert over det som skal være en tysk bunker/armert stilling. Rundt medaljens kanter er det eikeløv. Medaljens revers har eikeløv langs kanten, og teksten: «Für Arbeit Zum Schutze Deutschlands» (*For arbeid for å beskytte Tyskland*).

### Bånd
Båndet er sandfarget og er 30 mm bredt med en 18 mm sandfarget stripe i midten, flankert av to hvite 4,5 mm striper, og to 1,5 mm sandfargede striper ytterst. Det er flere typer kopibånd på markedet, men de fleste har normalt ikke disse målene, og har en mørkere farge. Medaljer med kopibånd er mer vanlige enn med originale bånd. De fleste (om ikke alle) kopibånd lyser i UV-lys, og kan avsløres slik.

## Bilder

Fil:Deutsches Schutzwall-Ehrenzeichen Front.jpg|Advers 
Fil:Deutsches Schutzwall-Ehrenzeichen Back.jpg|Revers 
Fil:Schutzwall ribbon.JPG|Båndstripe 


## Se også
* Liste over tyske militære utmerkelser 1933-1945

## Kilder
*  TracesOfWar
*  Lexikon der Wehrmacht
Mortification

**Mortification** er et kristent ekstrem metal-band fra Australia, stiftet i 1990 av Steve Rowe.

## Dagens medlemmer
*Steve Rowe – vokalist og bassist
*Mick Jelinic – gitarist
*Damien Percy – trommeslager

## Diskografi
### Studioalbum
**[[Break the Curse]]* (1990)
**[[Mortification (album)|Mortification]]* (1991)
**[[Scrolls of the Megilloth]]* (1992)
**[[Post Momentary Affliction]]* (1993)
**[[Blood World]]* (1994)
**[[Primitive Rhythm Machine]]* (1995)
**[[EnVision EvAngelene]]* (1996)
**[[Triumph of Mercy]]* (1998)
**[[Hammer of God (album)|Hammer of God]]* (1999)
**[[The Silver Cord is Severed]]* (2001)
**[[Relentless (Mortification album)|Relentless]]* (2002)
**[[Brain Cleaner]]* (2004)
**[[Erasing the Goblin]]* (2006)
**[[The Evil Addiction Destroying Machine]]* (2010)
* *[[Scribe of the Pentateuch]]* (2012)
* *[[Realm of the Skelataur]]* (2015)

### Konsertalbum
**[[Live Planetarium]]* (1993)
**[[Noah Sat Down and Listened to the Mortification Live EP While Having a Coffee]]* (1996, EP)
**[[Live Without Fear]]* (1996)
**[[10 Years Live Not Dead]]* (2000)
**[[Live Humanitarian]]* (2006)

### Samlealbum
**[[The Best of Five Years]]* (1996)
**[[Ten Years 1990 - 2000 Power, Pain, and Passion]]* (2002)

## Eksterne lenker
* 
* 
*
Raza Odiada

***Raza Odiada*** er det andre studioalbumet til bandet Brujeria. Brujerias hovedkonsept er satanisk, anti-kristen, pro-sex, pro-immigrasjon, pro-narkosmugling, og politisk.

Tittelsporet «Raza Odiada» (oversatt til norsk: «Forhatt rase») er en kritisk sang til Pete Wilson og hans motstand mot ulovlig innvandring og rasemessig forfordeling. Denne sangen har også med Dead Kennedys eks-vokalist Jello Biafra som Pete Wilsons stemme. «La Migra» er en sang om ulovlig innvandring og korrupsjon. «Revolución» er en pro – EZLN-sang. 

Tre av sporene var først utgitt på 7"-singlene *[[El Patron]] (El Patron and Hermanos Menendez)* og *[[Machetazos]] (Padre Nuestro)* på Alternative Tentacles Records. 

Coverbildet viser et foto av Subcomandante Insurgente Marcos, talsmann og en av hovedlederne for Ejército Zapatista de Liberación Nacional (EZLN).

## Sporliste
#«Raza Odiada (Pito Wilson)» – 3:30
#«Colas De Rata» – 1:33 
#«Hechando Chingasos (Greñudo Locos II)» – 3:34
#«La Migra (Cruzando la Frontera II)» – 1:43
#«Revolución» – 3:18
#«Consejos Narcos» – 2:39 
#«Almas de Venta» – 2:12 
#«La Ley del Plomo» – 2:45 
#«Los Tengo Colgando (Chingo de Mecos II)» – 1:48 
#«Sesos Humanos (Sacrificio IV)» – 1:15 
#«Primer Meco» – 1:15 
#«El Patron» – 3:42
#«Hermanos Menendez» – 2:05
#«Padre Nuestro» – 2:07
#«Ritmos Satanicos» – 6:51

## Besetning
* Juan Brujo – Garganta (Vokal)
* Asesino (Dino Cazares) – (Gitar, bass)
* Güero Sin Fe (Billy Gould) – (Bass, gitar)
* Fantasma – Bajo/Lengua (Bass, vokal)
* Hongo (Shane Embury) – (Bass, gitar, trommer)
* Greñudo (Raymond Herrera) – (Trommer)
* Pinche Peach – (Vokal)
* JR. Hozicon – Director Diabolico

## Eksterne lenker
*
Kommunestyrevalg i Herøy i Nordland

## Folkeavstemninger
### [[Rådgivende folkeavstemning om tilslutning til EU 1994]]

### [[Rådgivende folkeavstemning om tilslutning til EF 1972]]

## Kommunestyrevalg
## Politikk

### 2015

### 2011

### 2007

### 2003

### 1999

### 1995

### 1991

### 1987

## Se også
*Herøy i Nordland
Porsche Panamericana

**Porsche Panamericana** er en konseptbil fra den tyske bilprodusenten Porsche, bygget i 1992. Panamericana var aldri ment som noe annet enn en designstudie på en kommende generasjon 911, og ble utviklet av Harm Lagaay og Ulrich Betz som henholdsvis designer og teknisk sjef. Lagaay var allerede kjent som designer av Porsche 924, og hadde også arbeidet med Ford Escort, Sierra og Scorpio, mens Betz hadde arbeidet med utviklingen av flere modeller for Porsche.

Det var tanker om å produsere Panamericana i et lite antall i 1992, men Porsches stadig større økonomiske krise satte en brå stopper for disse tankene. Flere senere modeller, blant annet 911 Targa og Boxster har dog hentet inspirasjon fra Panamericana, som ble presentert første gang på den internasjonale bilutstillingen i Frankfurt am Main i 1992, etter en utviklingsperiode på bare seks måneder.

Bilen var bygget på plattformen fra 911 Carrera 4, og karosseriet var bygget av plast og karbonfiber. Tredelte Speedline-felger ble utviklet spesielt for modellen, og den var laget for å utstyres med en rekke ulike takkonfigurasjoner.

## Eksterne lenker
* Bilder av Panamericana (*russisk*)
Fylkesvei 3044

**Fylkesvei 3044** går mellom Kvelderønn og Gjone i Larvik kommune.

Frem til 2019 hadde veien betegnelsen  fylkesvei 213 (Vestfold).

## Kommuner og knutepunkter

## Referanser




## Eksterne lenker
* Vegvesenets vegkart 
*
Nuntii Latini

***Nuntii Latini*** («latinske budbærere» eller «latinske nyheter») er et finsk nyhetsprogram som sender nyheter på latin. Sendingene startet 1. september 1989, og kringkastes av det finske statlige radio- og TV-selskapet YLE.

## Sendinger
Programmet sendes ukentlig, og dekker hendelser og nyheter fra hele verden. Annenhver sak leses av en mannlig og en kvinnelig oppleser, og da utelukkende på latin.

## Eksterne lenker
*
Fylkesvei 2204

**Fylkesvei 2204**, også kalt **Friisvegen**, går mellom Bø i Ringebu og Hirmoen i Stor-Elvdal.

Strekningen ble opprettet 2019, og består av de tidligere fylkesvei 385 (Oppland) og fylkesvei 634 (Hedmark).

## Kommuner og knutepunkter

*Avstander i *km

 

 

 

## Referanser




## Eksterne lenker
* Vegvesenets vegkart 
*
Århus Stiftstidende

***Århus Stiftstidende*** (i dagligtale ***Stiften***) er en dansk dagsavis som utgis i Århus og dekker byen og områder rundt. Avisen ble grunnlagt i 3. januar 1794.

Avisen utgis av Århus Stiftstidende K/S tilhørende mediekonsernet Det Berlingske Officin. Utover *Stiften* gir konsernet ut *[[Randers Amtsavis]]*.

## Eksterne lenker
* ''Århus Stiftstidendes'' nettsted
HegnarOnline

**Hegnar Online AS** er et norsk selskap som driver nettstedet Hegnar Online. Hegnar Online AS er eid av selskapet Periscopus AS, hvor Trygve, Margrethe og Jon Trygve Hegnar er aksjonærer. Hegnar Online er rettet mot nyheter fra finans og næringsliv. Nettstedet er blant de 100 mest populære i Norge ifølge Alexa.

## Referanser


## Eksterne lenker
* 
*
Radio Kongsvinger

**Radio Kongsvinger** er en lokalradio i Kongsvinger i Hedmark. Stasjonen ble etablert i 1984 og hadde sine første sendinger som prøvesendinger i forbindelse med vårmarken på Kongsvinger fra 29. april til 3. mai. Markenskomiteen støttet prosjektet med 10&nbsp;000 kroner til å dekke leie av sender og annet. Videofotograf og tidligere fotograf i lokalavisa Glåmdalen, Odd Ragnar Lund, tok initiativet, sammen med Glåmdal Lyd og Bilde Forening, som som var med å drive radioen fram til 2019. 

De første regulære sendingene startet 1. september 1984, samme dag som NRK P2. I begynnelsen sendte Radio Kongsvinger bare i helgene og avviklet sendingene for den kristne Radio Glåmdal en kort periode. Sistnevnte ble nedlagt sommeren 2007. Radio Kongsvinger deler i dag frekvens med Radio Sentrum Kongsvinger.

Radio Kongsvinger var første lokalradio i Norge med radiobingo og hadde første bingosending 12. januar 1986. Det spilles fremdeles radiobingo på Radio Kongsvinger med lykkepott på opptil  kroner. 

Glåmdal Lyd og Bilde Forening inngikk i 2006 et samarbeid med avisa Glåmdalen. Radio Kongsvinger ble et eget aksjeselskap hvor Glåmdal Lyd og Bilde Forening eide 65 % og Glåmdalen eide 35 % av aksjene i Radio Kongsvinger AS. Samarbeidet innebar blant annet at Radio Kongsvinger streamer sendingene på internett og at avisa og radioen samarbeider om reklamen.

I 2015 valgte Glåmdal Lyd og Bildeforening å selge seg helt ut og den nye eierkonstellasjonen ble da Glåmdalen 35 %, Lokalradioene i Innlandet 30 %, Erik Fagernæs 15 %, Bodil Krogh 15 % og redaktør Pål-Erik Berntsen 5 %. Disse eierne satt som aksjonærer fram til Lokalradioene i Innlandet kjøpte ut alle de andre aksjonærene i 2019. 

## Solør
Fra og med 1. januar 2009 fikk Radio Kongsvinger nisjekonsesjon for FM i Solør sammen med Våler Nærradio, men mistet senere denne konsesjonen fordi sendingene i Solør ikke startet opp før medietilsynets tidsfrist utgikk. Radioen har likevel et tett samarbeid i Solør ettersom de har samme eier som Solørradioen og har konsesjon for å sende på DAB i området.
Toby Keith

**Toby Keith Covel** (1961–2024) var en amerikansk sanger/sangskriver innen countrymusikk. Han hadde kommersiell suksess gjennom 1990- og 2000-tallet. Fem av hans album nådde førsteplassen på *Billboard* Top Country Albums-listen, og han hadde 16 singler på topp på *Billboard* Hot Country Songs-listene. Han bidro som skuespiller i 2006-filmen *[[Broken Bridges]]*.

## Diskografi
**Studioalbum (med plassering på Top Country Albums)**
***1990-tallet**
* 1993: *Toby Keith* (#17)
* 1994: *Boomtown* (#8)
* 1995: *Christmas to Christmas*
* 1996: *Blue Moon* (#6)
* 1997: *Dream Walkin*' (#8)
* 1999: *How Do You Like Me Now?!* (#9)

***2000-tallet**
* 2001: *Pull My Chain* (#1)
* 2002: *Unleashed* (#1)
* 2003: *Shock'n Y'all* (#1)
* 2005: *Honkytonk University* (#2)
* 2006: *White Trash with Money* (#1)
* 2007: *Big Dog Daddy* (#1)
* 2007: *A Classic Christmas* (#8)
* 2008: *That Don't Make Me a Bad Guy* (#1)
* 2009: *American Ride* (#1)

***2010 og 2020-tallet**
* 2010: *Bullets in the Gun* (#1)
* 2011: *Clancy's Tavern* (#1)
* 2012: *Hope on the Rocks* (#3)
* 2013: *Drinks After Work* (#3)
* 2015: *35 MPH Town* (#2)
* 2021: *Peso in My Pocket* (#25)

**Samlingsalbum (med plassering på Top Country Albums)**
* 1998: *Greatest Hits Volume One* (#5)
* 2003: *20th Century Masters: The Millennium Collection* (#5)
* 2004: *Greatest Hits 2* (#2)
* 2008: *35 Biggest Hits* (#1)
* 2017: *Icon: Toby Keith*
* 2017: *The Bus Songs* (#6)
* 2019: *Greatest Hits: The Show Dog Years* (#10)

**Singler (utvalg: topp 10 på Hot Country Songs)**
* 1993: "Should've Been a Cowboy" (#1)
* 1993: "He Ain't Worth Missing" (#5)
* 1993: "A Little Less Talk and a Lot More Action" (#2)
* 1994: "Wish I Didn't Know Now" (#2)
* 1994: "Who's That Man" (#1)
* 1994: "Upstairs Downtown" (#10)
* 1995: "You Ain't Much Fun" (#2)
* 1996: "Does That Blue Moon Ever Shine on You" (#2)
* 1996: "A Woman's Touch" (#6)
* 1996: "Me Too" (#1)
* 1997: "We Were in Love" (#2)
* 1998: "Dream Walkin'" (#5)
* 1999: "How Do You Like Me Now?!" (#1)

**2000-tallet**
* 2000: "Country Comes to Town" (#4)
* 2000: "You Shouldn't Kiss Me Like This" (#1)
* 2001: "I'm Just Talkin' About Tonight" (#1)
* 2001: "I Wanna Talk About Me" (#1)
* 2002: "My List" (#1)
* 2002: "Courtesy of the Red, White and Blue (The Angry American)" (#1)
* 2002: "Who's Your Daddy?" (#1)
* 2003: "Beer for My Horses" (med Willie Nelson)" (#1)
* 2003: "I Love This Bar" (#1)
* 2003: "American Soldier" (#1)
* 2004: "Whiskey Girl" (#1)
* 2004: "Stays in Mexico" (#3)
* 2005: "Honkytonk U" (#8)
* 2005: "As Good as I Once Was" (#1)
* 2005: "Big Blue Note" (#5)
* 2005: "Get Drunk and Be Somebody" (#3)
* 2006: "A Little Too Late" (#2)
* 2007: "High Maintenance Woman" (#3)
* 2007: "Love Me If You Can" (#1)
* 2008: "She Never Cried in Front of Me" (#1)
* 2008: "God Love Her" (#1)
* 2009: "American Ride" (#1)

**2010 og 2020-tallet**
* 2011: "Made in America" (#1)

## Referanser


## Eksterne lenker
* 
* 
* 
*
Parasaurolophus

**Parasaurolophus** var en planteetende dinosaur i hadrosaurfamilien. Den levde på slutten av krittperioden for ca. 76-73 millioner år siden. Kjennetegnet var en kam på hodet, som forskerne tror kan ha vert brukt til å lage en trompetaktig lyd med for å advare flokken om fare. Hannene kan ha brukt den til å tiltrekke seg hunner med i parringstiden og for å skremme bort rivaliserende hanner. Først trodde forskerne at kammen ble brukt som en slags snorkel fordi kammen liknet et rør. 

Den første fossilen fra en Parasaurolophus ble funnet i Canada i 1922. Parasaurolophus kunne bli opptil 10 meter lang, ca. 3-4 meter høy og kunne veie opptil 2,7 tonn. Skallen var rundt 1,6 meter. Som andre hadrosaurer kunne den gå på fire ben eller løpe på to. Dette gjorde at de kunne løpe raskere og da var det lettere å komme seg unna rovdyr.

## Eksterne lenker
*
S.C.O.M. / Dolla / Get It / Spraypaint & Ink Pens

***S.C.O.M. / Dolla / Get It / Spraypaint & Ink Pens*** er en singel fra Fort Minor som bare ble gitt ut på Internett. Sangen ble ikke veldig kjent og fikk heller ikke mye oppmerksomhet.
Iznogood

**Iznogood** (av engelsk *is no good*, «er ikke bra», i fransk original: *Iznogoud*) er en fransk tegneserie om en figur ved samme navn, med tekst av René Goscinny og tegninger av Jean Tabary. Historiene er oversatt til en rekke språk, blant annet norsk, og er også brukt i tegnefilmer samt filmer med virkelige skuespillere.

## Historie
Serien fikk sin debut i det fransk-belgiske magasinet *Record* den 15. januar 1962 under tittelen *Les aventures du Calife Haroun el Poussah*. Forfatterne så raskt at bifiguren burde gjøres til hovedperson, og serien endret navn til *Iznogoud*. I 1968 fikk serien fast plass i Goscinnys magasin *[[Pilote]]*.

Da Goscinny døde i 1977 bestemte Tabary seg for å fortsette arbeidet med serien, på samme måte som Albert Uderzo samtidig bestemte seg for med Asterix. Mens Goscinny-perioden var karakterisert av album sammensatt av flere korte historier utviklet Tabary serien i en ny retning, og gjorde hvert enkelt album til én lang historie, større og mer detaljert enn de tidligere historiene.

Serien ble ført til TV-skjermen i 1995 da en tegnefilmserie ble produsert.  I Norge kunne man se serien på TV2 samt på barnekanalen Fox Kids (som byttet navn til Jetix den 1. januar 2005).

En spillefilm kalt *Iznogoud: Calife A La Place Du Calife*, med Michaël Youn og Jacques Villeret i hovedrollene, ble lansert i Frankrike i februar 2005.

## Oppsummering
Serien utspiller seg i Bagdad, hvor Iznogood er storvesir til kalifen Haroun El Poussah, som spiller på navnet til den historiske kalifen Harun al-Rashid. Iznogoods eneste mål i livet er å kaste kalifen og ta hans plass. Dette kommer stadig frem gjennom hans berømte slagord, «Jeg vil være kalif i stedet for kalifen», som har fått en plass i fransk dagligtale for mennesker som gjerne vil være sjef. Iznogoods trofaste tjener, Al Muliman, assisterer ham alltid i planene.

Et typisk eksempel er når Iznogood oppdager «Veien til ingenting», en vei som leder tilbake til seg selv, og klekker ut en plan om å lure kalifen dit slik at han vil bli fanget for alltid. I sin iver etter å sette planen ut i livet og nå sitt livs mål glemmer Iznogood at han selv må komme seg ut. En annen plan involverer å fryse ned Kalifen, som må forkastes fordi det alltid er en varmekilde i nærheten.

Iznogood mislykkes alltid i sine forsøk på å bli kvitt kalifen.

### Biroller
Goscinny og Tabary dukker av og til opp i serien som seg selv. I én episode benytter Tabary en magisk tidsmaskin i form av et skap, for å hjelpe Iznogood med å overta kalif-tittelen. I en annen episode får Iznogood tak i en magisk kalender som gjør det mulig å reise i tiden ved å rive av arkene. Han river av for mange ark, og transporteres til det 20. århundre, hvor han havner i Tabarys tegnestudio.

Andre tilbakevendende figurer er Sultan Pullmankar, kalifens nabo som beskrives som en nærtagende mann med stor hær. Iznogood forsøker ofte å gjøre Pullmankar sint, slik at han skal gå til krig mot kalifen, men heller ikke dette lykkes.

## Eksterne lenker
* Iznogood på ComicWiki
* Iznogood på Seriewikin
* Forlaget Éditions Tabarys offisielle nettsider
* Internasjonal fanside for Iznogoud
* Goscinnys offisielle nettsider
*
Fauna Europaea Web Service

**Fauna Europaea Web Service** er en database over europeiske flercellede dyr. Databasen inneholder informasjon om utbredelse, vitenskapelige navn (latinske navn) på alle europeiske flercellede organismer, både landlevende og de som lever i vann. Datamaterialet er lagt inn i databasen av taksonomiske eksperter på hver sine fagområder.

Databasen er lagt ut på Internett og er søkbar og åpen for alle. Det er flere måter å søke på, fra søk på én art (species) til slekter (genus) og større grupper (higher taxa). Det kan også søkes på en rekke andre måter, blant annet på antall arter innen de ulike delgruppene, enten i hele Europa eller i enkelt land. For hver art finnes det utbredelseskart.

Fauna Europaea Web Service ble opprettet av Europakommisjonen og utarbeidet mellom 1. mars 2000 og 1. mars 2004. Universitetet i Amsterdam har hatt hovedansvaret med assistanse fra Københavns Universitet og Nasjonalt naturhistorisk museum i Paris. 

## Kilder
* www.faunaeur.org/ – About Fauna Europaea – Introduction
 
## Eksterne lenker
* Fauna Europaea  (web portal) 
* Fauna Europaea – all European animal species on the web  (article)
* Contributions on Fauna Europaea  (data papers)
* A Pan-European Species-directories Infrastructure - PESI  (web portal)
* PESI - a taxonomic backbone for Europe  (article)
Foreningene Nordens Forbund

**Foreningene Nordens Forbund** (FNF) er et samarbeidsorgan for de forskjellige *[[Foreningen Norden|Foreningene Norden]]* i Danmark (inklusive Sydslesvig), Finland, Færøyene, Island, Norge, Sverige og Åland, altså stort sett de selvstendige stater og selvstyrte områdene som er representert i Nordisk råd. Også *Foreningen Norden på Grønland* er formelt medlem, men har ikke deltatt i forbundets arbeid siden 1995. Forbundet samarbeider også med nordenforeningene i Estland, Latvia, samt i Petrozavodsk.

Forbundet ble grunnlagt i 1965. Det ledes av et presidium, som består av formennene i de respektive lands eller områders *Foreningen Norden*. Siden 2003 har det sitt sekretariat i Malmö. Forbundet virker på forskjellige måter for nordisk samarbeid, blant annet ved å stimulere vennskapsbyvirksomheten, og gjennom prosjekter som Nordjobb (som formidler og organiserer sommerjobb, bolig og fritidsaktiviteter for deltakerne til ungdommer mellom 18 og 28 år i andre nordiske land). Til de aktuelle arbeidsoppgavene hører også økt samarbeid med de baltiske statene, Polen og nordvestlige Russland, samt forsøk på atter å få inn Grønland i det regulære arbeidet.

## Se også
*Foreningen Norden

## Eksterne lenker
* Forbundets hjemmeside
* Nordjobbs hjemmeside
Trey Azagthoth

**Trey Azagthoth** (født 26. mars 1965) er en amerikansk gitarist. Han er best kjent som grunnlegger og gitarvirtuos i death metal-bandet Morbid Angel fra Florida.

Azagthoth har uttalt at han er en fan av Eddie Van Halen og Jimi Hendrix. Han begynte å spille da han var 16 år gammel. Han nevner også Mozart som en stor påvirkning og inspirasjon på hans musikk. *Decibel Magazine* rangerte ham på 1.-plass på deres liste over de 20 beste death metal-gitarister.

## Kilder
* http://metal-rules.com/interviews/MorbidAngel-Sept2003.htm Interview med metal-rules.com før utgivelsen av Heretic
* http://www.metal-rules.com/interviews/MorbidAngel_Wacken.htm Interview med metal-rules.com før utgivelsen av Gateways to Annihilation

## Eksterne lenker
* 
* 
*
Fylkesvei 237

**Fylkesvei 237** går mellom Svarstad i Rendalen og Flåtåstøa i Åmot kommune.

Frem til 2019 hadde veien betegnelsen fylkesvei 607 (Hedmark).

## Kommuner og knutepunkter

 

## Referanser




## Eksterne lenker
* Vegvesenets vegkart 
*
Acropomatidae

* *[[Acropoma]]*
* *[[Apogonops]]*
* *[[Doederleinia]]*
* *[[Malakichthys]]*
* *[[Neoscombrops]]*
* *[[Synagrops]]*
* *[[Verilus]]*

**Acropomatidae** er en gruppe abborfisker. De fleste artene er relativt små, under 15&nbsp;cm. De tre artene i gruppen *[[Acropoma]]* har lysorganer på undersiden av kroppen.

## Eksterne lenker
* 
*
Massospondylus

***Massospondylus*** var en gruppe sauropodomorpher dinosaurer. De var planteetere i jura-perioden. Navnet *Massospondylus carinatus* fikk den av den geologen og paleontologen Richard Owen i 1854. *Massospondylus* kunne bli 4&ndash;6 meter lang. Fossiler funnet i Afrika.
## Eksterne lenker
*
Izaak Reijnders

**Izaak Herman Reijnders** (også: *Reynders*) (født 27. mars 1879 i Onstwedde, død 31. desember 1966 den Haag) var en nederlandsk general. Da det nederlandske kabinettet utlyste generell mobilisering 28. august 1939 ble han ved kongelig resolusjon nr. 35  utnevnt til øverstkommanderende for land- og sjøstridskreftene. Takket være en konflikt med forsvarsminister Dijxhoorn fikk han avskjed i nåde 5. februar 1940. Reijnders' etterfølger var general Winkelman.

En årsak til konflikten var blant annet en uenighet med hensyn til hvilken strategi som skulle følges for å forsvare Nederland. Reijnders ville føre forsvaret fra Peel-Raamstillingen og Grebbelinjen. Dersom denne ble tapt skulle troppene trekke seg tilbake til den østlige linjen i Vesting Holland, den nye hollandske vannlinjen (*de Nieuwe Hollandse Waterlinie*). Denne strategien møtte mest motstand fra kommandanten for hæren, Godfried van Voorst tot Voorst, som mente at det ikke var mulig å realisere forberedelser for to forsvarslinjer. Videre tvilte han på om troppene ville ha nok tid til å trekke seg tilbake til Vesting Holland. Etter hans mening måtte man ta et valg. Enten Waterlinie, eller Grebbeberg, noe som forsvarsminister Dijxhoorn var enig i.

Da Reijnders videre prøvde å tilegne seg mer makt ved å erklære unntakstilstand, hadde kabinet-De Geer fått nok, og det ble besluttet at Reijnders ikke kunne fortsette som øverstkommanderende.

I 1944 ble Reijnders bedt om å tiltre som øverstkommanderende for Nederlands Binnenlandse Strijdkrachten (BS), motstandstroppene i landet, noe han takket nei til fordi spørsmålet ikke hadde blitt stilt av dronningen selv. Senere ble Henri Koot øverstkommanderende for BS. Etter krigen skrev Reijnders noen pamfletter for å vise at han hadde blitt urettferdig behandlet i 1939-1940. De førte ikke til noe.

Izaak Herman var gift og hadde en datter. 87 år gammel døde han i den Haag.

## Referanser


## Eksterne lenker
* Biografi fra ''Biografisch Woordenboek van Nederland'' (nederlandsk)
* Izaak Herman Reijnders, en general som ikke ble forstått (nederlandsk)
Hats Off to (Roy) Harper

**«Hats Off to (Roy) Harper»** er en sang spilt av den britiske hardrockbandet Led Zeppelin på albumet *[[Led Zeppelin III]]*, utgitt i 1970. Sangen har fragmenter av blueslåtene «Shake 'Em on Down» av Bukka White og «Lone Wolf Blues» av Oscar Woods. Sangen er altså både en hyllest til visesangeren Roy Harper og på samme tid de amerikanske bluesartistene som hadde inspirert medlemmene i Led Zeppelin.
Hansson & Karlsson

** Hansson & Karlsson ** var en svensk duo bestående av Bo Hansson (orgel) og Jan Carlsson (trommer). Gruppen var aktiv på slutten av 1960-tallet, og ble en viktig inspirasjonskilde for svensk progrock.

Hansson & Karlssons stil kan kalles instrumentell jazzrock med innslag av psykedelisk musikk. Musikken var i stor grad bygd på improvisasjon, og konsertene deres kunne derfor variere mye fra gang til gang. Jimi Hendrix ble under sin Skandinaviaturné i 1967 introdusert for duoen. De spilte sammen noen ganger, blant annet på klubben Filips i Stockholm, og Hendrix gav sjøl ut en versjon av deres «Tax Free» på plate.

Etter tre år og fire album gikk duoen fra hverandre; Hansson gjorde solokarriere som musiker, mens Carlsson satsa på en karrirere som skuespiller.

I duoens navn staves Carlsson med K fordi en plakat en gang ble trykt med navnet stava feil. De to syntes det så spennende ut, og beholdt navnet.

## Diskografi

**Album**

* *Monument*, 1967 (LP)
* *Rex (album)|Rex*, 1968 (livealbum) (LP)
* *Gold*, 1969 (LP)
*  *Man at the Moon*, 1969 (LP)
* *Hansson & Karlsson*, 1998 (samlealbum) (CD)

**Singel**

* «Lidingö airport», 1967 (singel)
* «P Som I Pop», 1968 (pappsingel med én låt utgitt av Dagens Nyheter)

## Referanser


## Eksterne lenker
* progg.se - Biografi
Arbeideravisa (2008)

***Arbeideravisa*** var en ukeavis som ble utgitt i Trondheim på torsdager. Avisa kom ut første gang 10. januar 2008, og kom med siste utgave 14. august 2008.

## Økonomiske problemer
Pengene til avisdrifta skulle etter planen skaffes til veie gjennom to emisjoner. Den ene ble gjennomført på slutten av 2007. Den andre emisjonen, våren 2008, ble det problematisk å gjennomføre. Styret valgte derfor å innstille utgivelsen av avisa med øyeblikkelig virkning den 7. april 2008 etter at siste avis ble utgitt 3. april. Ekstraordinær generalforsamling den 29. april skulle avklare om det var grunnlag for videre drift. Signaler fra fagbevegelsen tydet lenge på at avisa kunne være reddet. På generalforsamlingen viste det seg at det var kommet inn snaut 1,7 millioner kroner ved emisjonen, noe som var i tråd med budsjettet, og styret vedtok å gjenoppta utgivelsen av avisa fra og med 1. mai 2008.

Både ansvarlig redaktør Charles Utvik og daglig leder Snorre Valen valgte å trekke seg etter at styret ikke klarte å reise den kapitalen som var vedtatt på avisas første generalforsamling, 4. desember 2007 – 3 millioner kroner. Etter at den siste emisjonen var fullført ble det også klart at styreleder Arne Byrkjeflot trakk seg.

## Driften videre
Målet var å utgi 48 utgaver i 2008 slik at avisa kunne kvalifisere til pressestøtte i 2009.

Kari Oliv Vedvik fra Høgskoleavisa i Trondheim ble engasjert som redaktør fram til 15. mai 2008 da frilansjournalist Albert H. Collett overtok stillingen som ny ansvarlig redaktør. Ny styreleder var Torstein Johansen, men han ble i løpet av høsten erstattet av en permanent styreleder.

## Nedlegging og konkurs
19. august 2008 vedtok styret å legge ned *Arbeideravisa* på grunn av pengemangel. Avisa kom ut med siste utgave 14. august 2008. Avisa hadde seks ansatte ved nedleggingen. I den sist utgitte avisa etterlyste redaktør Collett en ny eier som kunne bidra med 2 millioner kroner for å sikre driften ut 2008. På en generalforsamling 8. september 2008 ble det vedtatt å begjære oppbud.

## Idé og formål
Målet med avisa var å «styrke ytringsfriheten og debatten i Trondheim» og «å bryte *[[Adresseavisen]]*s avis- og meningsmonopol». 

Per februar 2008 lå antall abonnenter på vel 1700. I mai lå antall abonnenter på vel 1800, foruten 1000 i løssalg. Målsetningen var 3000 og 2500.

Driftsselskapet ble etablert høsten 2007 med flere aksjonærer, blant annet fra flere fagforeninger og enkeltpersoner, deriblant kjøpmann Trond Lykke. Initiativet til etableringen kom fra LO i Trondheim.

## Referanser
Langenes

Det er flere steder med navnet **Langenes**:

*Langenes i Øksnes, en tidligere kommune i Nordland
*Langenes i Vest-Agder, bygd i Søgne kommune i Vest-Agder
*Langenes, gård i Austefjorden, Volda kommune i Møre og Romsdal
Stein Ole Larsen

**Stein Ole Larsen** (født 30. april 1963) er en norsk forretningsmann og i 2010 konserndirektør i Terra-Gruppen. 
Larsen er utdannet handelsøkonom fra Handelsakademiet. Han har vært banksjef i Odal Sparebank og Eidsberg Sparebank, konsernsjef i B2 Holding og administrerende direktør i Bank2. 

Han kom først inn i Terra-Gruppen som styreleder i Eika-Gruppen AS frem til fusjonen med Terra-Gruppen AS i 1999, da han ble nestleder i det nye styret. Han ble konstituert konserndirektør for Terra-Gruppen AS etter at Ola Sundt Ravnestad gikk av i forbindelse med Terra-skandalen. Senere har han visekonsernsjef i Terra-Gruppen AS, og fra 2007 har han vært konserndirektør med ansvar for bankdrift i Terra-Gruppen.

## Referanser


## Eksterne lenker
* Terras konsernledelse
Thorvald Åsvaldsson

**Torvald Åsvaldsson** (Þorvaldr Ásvaldsson) var far til Eirik Raude, mannen som oppdaget og befolket Grønland på slutten av 900-tallet. Han var også farfar til Leiv Eiriksson, som oppdaget Nord-Amerika rundt år 1000.

Ifølge Eirik Raudes saga var hans far Ásvald Úlfsson, sønn av Úlf, som var sønn av Øksna-Tore (Øxna-Þórir), bror til Naddodd, den norske vikingen fra Agder som ifølge Landnåmaboka oppdaget Island på 800-tallet.

Torvald ble født i Norge, men ble lyst fredløs etter å ha drept noen personer rundt 960. Han tok derfor med seg familien, bl.a. sønnen Eirik (Raude), og flyttet til Island. Han bygde gården Drangar på Hornstrandir nordvest på Island. Han døde også der. 

## Eksterne lenker
* Kart over området rundt Drangar
Verdenscupen i kombinert 2007/08

**[[Verdenscupen i kombinert]] 2007/08** startet 30. november 2007 i finske Kuusamo og ble avsluttet 9. mars 2008 i Holmenkollen i Oslo. Ronny Ackermann vant verdenscupen sammenlagt. 

## Kalender

## Sammenlagt

### Individuelt

### Sprint

### Nasjonscupen

## Kilder
*FIS Nordic Combined World Cup 2007/08 
*Race Calendar Nordic Combined World Cup 2007/08 hos skisport365.com
*Ranking Nordic Combined World Cup 2007/08 hos skisport365.com
Glenn Lyse

**Glenn Roger Lyse** (født 1974) er en norsk musiker (vokal og gitar), låtskriver og vinneren av norsk Idol 2007.

Før han deltok i Idol har han levd av å være musiker i flere år, blant annet som pubmusiker og medlem av lokale band, blant dem trioen Nash og på 90-tallet bandet Jampack sammen med Christer Knutsen. Han var også med i *[[Stjerner i sikte]]* på TV 2 høsten 1996. Glenn Lyse har vært en del av Stavangerkameratene siden oppstarten i 2015.

Glenn Lyse vant 21. desember 2007 Idol-finalen i Oslo Spektrum i konkurranse med Bjørn Johan Muri. Dagen etter ble vinnerlåten «Days Go By» gitt ut som hans første singel. Premien for seieren er platekontrakt med Sony BMG som innebærer utgivelse av et album. Albumet, som Lyse spilte inn på starten av 2008, ble utgitt 10. mars 2008 og fikk navnet *[[Come Closer (album)|Come Closer]]*. Lyse har selv skrevet alle sangene til albumet, med unntak av «Days Go By». Sangen «Guilty» ble sluppet som andre single fra albumet i februar 2008.

## Diskografi
### Album
* *[[Come Closer (album)|Come Closer]]* (10. mars 2008)

### Singler
* *Days Go By* (22. desember 2007)
* *Guilty* (2008)
* *Back in the Game* (2009), med Jam

### [[Stavangerkameratene]]
#### Album
**[[Stavangerkameratene (album)|Stavangerkameratene]]* (2017)
**[[Ein for alle]]* (2018)

#### Singler/EP-er
**Vekk meg opp* (2016)
**Bare så du vett det* (2016)
**Bare du* (2016)
**Nettet* (2017)
**Vil du shalala* (2017)
**Forelska meg i deg igjen* (2017)
**Eg vett at du såg meg* (2017)
**Det e'kje någe å tenka på* (2018)
**Har du lyst, har du lov* (2018)
**[[Sånn é det bare]]* (2018)
**Pengane* (2018)

### Aunt Mary
#### Album
* *[[New Dawn]]* (2016)

#### Singler
* *Slave Parade* (2016)

### Deltar på
* Tom Haugvaldstad: *Snu deg rondt …* (2002)
* Dirty Dancers: *She's Like the Wind* (2003)
* Harbour Folk Band: *[[Still Sailing Along]]* (2004)
* Artister i Rogaland: *Nå e det tid* (2005)
* Sony BMG Music Entertainment: *[[Idol 2007 (album)|Idol 2007]]* (2007)
* Kreftomsorg Rogaland: *[[Uten deg (Kreftomsorg Rogaland)|Uten deg]]* (2008)
* McMusic: *[[Hits for Kids 19]]* (2008)
* CMM Music: *[[Ei med alt! &ndash; Rogalandsartister synger sine favorittsanger]]* (2008)
* Slagerfabrikken: *[[Rogafest (album)|Rogafest]]* (2008)
* EVA Records: *[[VG-lista 50 år]]* (2008)
* Ingenting: *[[Kjempegreier]]* (2008)
* McMusic: *[[McMusic 42]]* (2008)
* McMusic: *[[McMusic Hits 2008]]* (2008)
* Ingenting: *[[25 år i box!]]* (2016)

## Referanser


## Eksterne lenker
* 
* 
* 
*  Idols presentasjon av Glenn Lyse
*  tv2.no
Kim Rune Hagen

**Kim Rune Hagen** (født 1990) er en norsk sanger fra Heddal i Notodden. 

Han ble kjent som en av deltakerne i TV-programmet Idol høsten 2007. Et av hans musikalske forbilder er sangartisten Kurt Nilsen, idolvinner fra 2003. Hagen kom til finalerundene, og endte til slutt på 3. plass.

Hagen deltok i den 4. delfinalen av Melodi Grand Prix 2021, og ble kvalifisert videre til finalen. Han gikk ut under første stemmerunde i konkurransen.

Hagen ga ut debutalbumet *[[So Free]]* på plateselskapet Bluestown Records, 16. november 2009.

## Referanser


## Eksterne lenker
* 
* 
* Idols presentasjon av Kim Rune Hagen
Kommunestyrevalg i Dønna

## Folkeavstemninger
### [[Rådgivende folkeavstemning om tilslutning til EU 1994]]

### [[Rådgivende folkeavstemning om tilslutning til EF 1972]]

## Kommunestyrevalg
### 2007

### 2003

## Se også
*Dønna
Tymin

**Tymin** er én av de fire nitrogenbasene som inngår i nukleotidene som bygger opp DNA (adenin (A), tymin (T), cytosin (C) og guanin (G)). I RNA er tymin erstattet av nitrogenbasen uracil (U). 

I likhet med cytosin og uracil er tymin en pyrimidinbase som består av én ring av karbon- og nitrogenatomer. I DNA bindes tymin via to hydrogenbindinger til komplementærbasen adenin på motsatt tråd i dobbeltspiralen.